Komission asetus (EY) N:o 2721/2000, annettu 13 päivänä joulukuuta 2000, tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (ETY) N:o 3887/92 muuttamisesta ja oikaisemisesta



Virallinen lehti nro L 314 , 14/12/2000 s. 0008 - 0009



Komission asetus (EY) N:o 2721/2000, annettu 13 päivänä joulukuuta 2000, tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (ETY) N:o 3887/92 muuttamisesta ja oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(1), sellaisena kuin se on viimeksi muutettuna asetuksella (EY) N:o 1593/2000(2), ja erityisesti sen 12 artiklan, sekä katsoo seuraavaa: (1) Kokemus on osoittanut, että pinta-alatukeen oikeutettujen viljelylohkojen pinta-alaa määritettäessä on tarpeen vahvistaa peltojen suojakaistojen, erityisesti pensasaitojen, ojien ja aitojen sallittu leveys. Erityisten ympäristöä koskevien tarpeiden vuoksi on aiheellista sallia tietty joustavuus tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(3), sellaisena kuin se on viimeksi muutettuna asetuksella (EY) N:o 1672/2000(4), mukaisesti vahvistettujen alueellisten satojen rajoissa. (2) Nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000(5) mukaisesti atk-pohjaisen tietokannan tavoitteena on automatisoida mahdollisimman pitkälle yhdennetyn järjestelmän edellyttämät hallinnollisen valvonnan eri vaiheet eläinpalkkioiden alalla ja vähentää paikalla suoritettavien tarkastusten määrää. Tietokannan sisältämien tietojen virheettömyyden varmistamiseksi hakijan tekemiin virheellisiin ilmoituksiin olisi sovellettava seuraamuksia heti kun virheet havaitaan. (3) Asetus (ETY) N:o 3887/92(6), sellaisena kuin se on viimeksi muutettuna asetuksella (EY) N:o 2801/1999(7), olisi muutettava vastaavasti. (4) Tulisi samalla korjata 6 artiklan 5 kohdan virheelliset saksan- ja ranskankieliset toisinnot sekä asetuksen (ETY) N:o 3887/92 9 artiklan 2 kohdan englanninkielinen toisinto. (5) Euroopan maatalouden ohjaus- ja tukirahaston komitea ei ole ilmaissut mielipidettään puheenjohtajansa määräämässä ajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3887/92 seuraavasti: 1) Muutetaan 6 artiklan 7 kohta seuraavasti: a) korvataan ensimmäisessä alakohdassa sanat "seuraavan alakohdan" seuraavasti: "seuraavien alakohtien"; b) lisätään alakohdat seuraavasti: "Alueilla, tietyt piirteet, joilla erityisesti pensasaidat, ojat tai aidat kuuluvat perinteisesti hyvään viljely- tai maankäyttötapaan, jäsenvaltiot voivat katsoa niitä vastaavan alan kokonaan käytössä olevan alan osaksi edellyttäen, että se ei ylitä jäsenvaltioiden määrittämää kokonaisleveyttä. Leveyden on vastattava kyseisellä alueella perinteisesti käytettyä leveyttä, eikä se saa ylittää kahta metriä. Jäsenvaltiot voivat komissiolle ennakolta ilmoitettuaan sallia kaksi metriä ylittävän leveyden, jos alueet on otettu huomioon vahvistettaessa satoja kyseisellä alueella." 2) Korvataan 10 d artiklan toisen kohdan toinen virke seuraavasti: "Lisäksi sellaisten nautojen osalta, joista on täytetty virheellisiä tietoja tuottajan rekisteriin tai annettuihin passeihin syntymäajan, sukupuolen, siirtojen tai kuoleman suhteen, yhteisön tukea vähennetään 10 b artiklan mukaisesti ainoastaan, jos tällaiset virheet aiheuttavat hakijasta johtuvista syistä tai niitä todetaan vähintään kahdessa tarkastuksessa 24 kuukauden jakson aikana." 2 artikla Oikaistaan asetus (ETY) N:o 3887/92 seuraavasti: 1) Korvataan 6 artiklan 5 kohdan 4 alakohta seuraavasti: Koskee ainoastaan saksan- ja ranskankielisiä toisintoja. 2) Korvataan 9 artikan 2 kohdan 1 alakohta seuraavasti: Koskee ainoastan englanninkielistä toisintoa. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sovelletaan 1 artiklan 1 kohtaa 1 päivänä tammikuuta 2001 tai sen jälkeen jätettyihin tukihakemuksiin. Sovelletaan 1 artiklan 2 kohtaa 1 päivästä tammikuuta 2001 alkavien tuki- tai palkkiokausien osalta jätettyihin tukihakemuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 2000. Komission puolesta Franz Fischler Komission jäsen (1) EYVL L 355, 5.12.1992, s. 1. (2) EYVL L 182, 21.7.2000, s. 4. (3) EYVL L 160, 26.6.1999, s. 1. (4) EYVL L 193, 29.7.2000, s. 13. (5) EYVL L 204, 11.8.2000, s. 1. (6) EYVL L 391, 31.12.1992, s. 36. (7) EYVL L 340, 31.12.1999, s. 29.